### Resumé

Vejle Kommune har i dialog med [adresse] drøftet muligheden for etablering af en ny festivalplads i Jelling. En ny festivalplads vil sikre Jelling Musikfestivals fortsatte udviklingsmuligheder i fremtiden og forbedre de logistiske og tekniske forhold.
Anlæg & Infrastruktur, Teknik & Miljø har på denne baggrund anmodet om lokalplan og tillæg for et område på cirka 63 hektar nord for [adresse] samt nord og syd for Winni Frederiksen, umiddelbart nord for Jelling.
Området er i dag landbrugsjord. Området ønskes udlagt til rekreative formål i landzone og ønskes anvendt til musikfestival inkl. arealer til camps, parkering og lignende.

### Sagsfremstilling

![Kort over lokalplanområdet](data:image/jpeg;base64...)

*Figur 1: Kort over lokalplanområdet.*

![Udkast til fremtidig udnyttelse af lokalplanområdet](data:image/jpeg;base64...)

*Figur 2: Udkast til fremtidig udnyttelse af lokalplanområdet.*

#### Planens historik

Økonomiudvalget besluttede på mødet 8. marts 2024, pkt. nr. 78, at tildele en anlægsbevilling på 1 mio. kroner til forundersøgelser mht. mulighed for etablering af en ny festivalplads i Jelling, herunder skitseprojekt, miljøscreening og udbud af terrænforberedelser.

#### Lokalplanens indhold

Anlæg & Infrastruktur, Teknik & Miljø har anmodet om lokalplan og tillæg for et område på cirka 63 hektar, beliggende umiddelbart nord for Jelling. Området ligger nord for [adresse], samt nord og syd for Winni Frederiksen. Den vestlige del af området på cirka 44 hektar er kommunalt ejede arealer, mens den østlige del af området rummer cirka 14 hektar privatejede arealer samt cirka 5 hektar kommunalt ejede arealer og vejarealer.
Lokalplanen skal give mulighed for rekreative formål samt festivalaktiviteter til [adresse], herunder festivalplads med sceneområder m.v., arealer til camping (camps), parkering og lignende.
Det er hensigten at den del af området, der indrettes til festivalplads, skal kunne anvendes til grønne, rekreative formål i den del af året, hvor der ikke afholdes Jelling Musikfestival. Arealer til camps og parkering skal uden for festivalperioden henligge som dyrkede arealer. Lokalplanen bliver derfor en landzonelokalplan.
Lokalplanen skal give mulighed for terrænreguleringer og beplantning, der kan sikre de rette forhold for festivalplads, herunder sceneområder og afskærmning imod omgivelserne.

#### Særlige planmæssige forhold

Lokalplanområdet grænser op til [adresse], og en del af lokalplanområdet ligger inden for udsigtsfredningen nord for Jelling.
Forvaltningen er derfor i dialog med Slots- og Kulturstyrelsen om, hvilke hensyn der kan og skal tages til Monumentområdet og udsigten herfra.
Den endelige områdeafgrænsning og lokalplanens mere præcise indhold skal således vurderes nærmere i forbindelse med lokalplanarbejdet.

#### Kommuneplantillæg

Der skal udarbejdes tillæg til kommuneplan 2021-2033, der udlægger området til rekreative formål.
Områdets anvendelse skal fastlægges til bynære rekreative fritidsformål som festivalplads med sceneområder m.v., arealer til teltpladser (camps), parkering og lignende.
Økonomiudvalget skal godkende udlæg af nyt rammeområde til rekreative formål.

#### Miljøvurdering og miljøkonsekvensvurdering

Det forventes, at der skal udarbejdes miljøvurdering af lokalplanen og tillægget, samt miljøkonsekvensvurdering af projektet. I forbindelse med lokalplanarbejdet vil det blive belyst nærmere, hvilke emner miljøvurdering og miljøkonsekvensvurdering skal omfatte.

Af praktiske årsager forventes der udarbejdet én samlet rapport, der både indeholder miljøvurdering og miljøkonsekvensvurdering. Formålet er at beskrive planernes og projektets miljømæssige konsekvenser og mulige gener for mennesker, natur, landskab og andre interesser i det åbne land, [adresse] og [adresse].

#### Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget med miljøkonsekvensvurdering og miljøvurdering er otte uger jævnfør planloven, da miljøkonsekvensvurdering og miljøvurdering er komplekse og omfattende dokumenter, der har særlig interesse for offentligheden.
Hvis der i høringsperioden er helligdage/ferie, vil det blive vurderet, om perioden skal forlænget.

#### Overtagelsespligt/frafaldserklæring

For kommunalt ejede arealer i lokalplanområdet er frafaldserklæring ikke nødvendigt.
Udlæg til rekreativt formål, som camps, parkering og lignende på de privatejede arealer i lokalplanområdet, vurderes at være udlæg til et offentligt formål.
For arealer, der overgår til offentligt formål, gælder jævnfør planlovens § 48, at kommunen har overtagelsespligt, hvis de pågældende arealer ikke kan udnyttes på en økonomisk rimelig måde i overensstemmelse med den faktiske udnyttelse af de omkringliggende ejendomme.
Det vurderes, at de privatejede arealer i lokalplanområdet fortsat kan udnyttes på en økonomisk rimelig måde, da udlæg til rekreative formål giver mulighed for at udleje arealerne til camps, parkering og lignende i forbindelse med afholdelse af Jelling Musikfestival. Samlet set vurderes derfor, at kommunen ikke har overtagelsespligt.

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal behandles af Økonomiudvalget.

### Indstilling Teknik- og Miljødirektøren indstiller

**at** udarbejdelse af forslag til lokalplan nr. 1425 og tillæg nr. 53 igangsættes, og

**at** endelig områdeafgrænsning og lokalplanens mere præcise indhold vurderes nærmere i forbindelse med lokalplanarbejdet.

### Beslutning

Godkendt.

Marius Christiansen var fraværende.